Twee sterf in vliegtuigongeluk naby Polokwane | Maroela Media
Twee sterf in vliegtuigongeluk naby Polokwane
Foto: @Halo_Aviation, Twitter
Twee mans is dood toe hulle Vrydagaand met hul ligte vliegtuig in ‘n krans van die Ysterberg tussen Mokopane en Polokwane vasgevlieg het.
“Die polisiehelikopter het daarheen gevlieg en ons poog tans om die liggame uit die wrak te bevry,” het kol. Ronel Otto, woordvoerder van die polisie in Limpopo gesê. Volgens Otto het die ongeluk Vrydagaand omstreeks 22:00 plaasgevind nadat die vliegtuig van Wonderboom-lughawe in Pretoria opgestyg het.
Halo Aviation het bevestig dat dit ‘n Cessna 172-vliegtuig was. Maroela Media verneem dit is vlieëniers van Loutzavia-vliegskool wat na Polokwane onderweg was om nag-vliegure op te bou.
dood mokopane Polokwane vliegtuigongeluk
Foto’s: Nog geen spoor van vermiste vliegtuig nie
louise · 7 jare gelede
Jare der jare terug, ek was sommer nog baie klein het daar ook ‘n vliegtuig in daardie selfde berg vasgevlieg, as kinders was dit vir ons amper ‘n avontuur as ons daar verby ry om die te kyk na die merk waar hy vasgevlieg het, ons het in ou Pietersburg gebly, dit sal nogal interessant wees as ons dalk iets daarvan kan te wete kom.